लुधियाना - पंजाब सरकार के खाद्य आपूर्ति और उपभोक्ता मामलों के कैबिनेट मंत्री भारत भूषण आशु ने कहा है की पंजाब सरकार विपक्षी दलों की तरफ से किये जा रहे दुषप्रचार और अलोचना का जवाब विधान सभा चुनावों दौरान किये वायदे पूरे करके दे रही है। उन्होंने कहा की पंजाब सरकार को किसी भी आलोचना का जवाब देने की जरूरत नहीं क्योंकि राज्य में हो रहे विकास और लोकहित के कार्य लोगों के सामने हैं और खुद-ब-खुद जवाब दे रहे हैं। उन्होंने यह विचार आज स्थानीय गुरु नानक देव भवन में पंजाब सरकार की ओर से आयोजित किये गए जिला स्तरीय किसान कर्ज राहत समारोह को संबोधित करते हुए रखे हैं। समागम दौरान लुधियाना जिले के किसानों को 88 करोड़ रुपए के कर्ज राहत प्रमाण पत्र वितरित किए गए हैं।